Document ID: 32010D0171

РЕШЕНИЕ НА КОМИСИЯТА
от 22 март 2010 година
за изменение на приложение I към Решение 2009/177/ЕО относно програмите за надзор на Ирландия и Унгария и статута на Ирландия на свободна от заболяване по отношение на някои болести по водните животни
(нотифицирано под номер C(2010) 1625)
(текст от значение за ЕИП)
(2010/171/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 44, параграф 1, първа алинея и член 49, параграф 1 от нея,
като има предвид, че:
(1)
С Решение 2009/177/ЕО на Комисията от 31 октомври 2008 г. за прилагане на Директива 2006/88/ЕО на Съвета по отношение на програмите за надзор и ликвидиране и статута на свободни от заболяване държави-членки, зони и отделни части (2) се определя списък на държави-членки, зони и отделни части, обект на одобрени програми за надзор по отношение на една или повече от неекзотичните болести, изброени в част II от приложение IV към Директива 2006/88/ЕО (наричани по-долу „неекзотичните болести“). С Решение 2009/177/ЕО също така се определя списък на държави-членки, зони и отделни части, обявени за свободни от заболяване по отношение на една или повече от посочените болести.
(2)
В част А от приложение I към Решение 2009/177/ЕО се определя списък на държави-членки, зони и отделни части, обект на одобрени програми за надзор, а в част В от посоченото приложение се определя списък на държави-членки, зони или отделни части, обявени за свободни от една или повече неекзотични болести.
(3)
Ирландия и Унгария подадоха до Комисията заявления за одобрение на многогодишни програми за надзор по отношение на болестта вирусна инфекция с Koi herpes (KHV). Посочените програми отговарят на изискванията за одобрение, определени в Директива 2006/88/ЕО и в Решение 2009/177/ЕО. Поради това програмата следва да бъде одобрена и включена в списъка в част А от приложение I към Решение 2009/177/ЕО.
(4)
Цялата територия на Ирландия, с изключение на остров Cape Clear, в момента фигурира в част В от приложение I към Решение 2009/177/ЕО като обявена за свободна от вирусна хеморагична септицемия (VHS). Ирландия нотифицира до Комисията за декларацията, че остров Cape Clear е свободен от посоченото заболяване. Посочената декларация беше добавена в дневния ред на заседанието на Постоянния комитет по хранителната верига и здравето на животните на 12 януари 2010 г. Декларацията отговаря на изискванията, определени в Директива 2006/88/ЕО и в Решение 2009/177/ЕО. Съобразно с това цялата територия на Ирландия следва да бъде обявена за свободна от VHS. Част В от приложение I към Решение 2009/177/ЕО следва да бъде съответно изменена.
(5)
Поради това Решение 2009/177/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2009/177/ЕО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 22 март 2010 година.

Labels: 0
18
15
6